C 235/12
LT
Europos Sąjungos oficialusis leidinys
2023 7 3
Šalys pagrindinėje byloje Ieškovai: FT ir RRC Sports GmbH Atsakovė: Fédération internationale de football association (FIFA)
Prejudiciniai klausimai Ar Sutarties dėl Europos Sąjungos veikimo 101 straipsnis (draudimas sudaryti kartelius), 102 straipsnis (draudimas piktnaudžiauti dominuojančia padėtimi) ir 56 straipsnis (laisvė teikti paslaugas) ir Bendrojo duomenų apsaugos reglamento (1) 6 straipsnis turi būti aiškinami taip, kad pagal juos draudžiamos taisyklės, kurias nustatė pasaulinė sporto organizacija (šiuo atveju – FIFA), kuriai priklauso 211 nacionalinių atitinkamos sporto šakos (šiuo atveju – futbolo) asociacijų ir kurios nustatytos taisyklės dėl to bet kuriuo atveju privalomos didelei daliai nacionalinėse atitinkamos sporto šakos profesionalų lygose veikiančių subjektų (šiuo atveju – asociacijų (taip pat kapitalo bendrovės struktūros futbolo klubų), žaidėjų (kurie yra asociacijos nariai) ir žaidėjų agentų), kai nustatytų taisyklių turinys yra toks: 1) draudžiama nustatyti arba mokėti žaidėjų agentams atlygį, viršijantį procentine išraiška pagal žaidėjo perkėlimo sumą arba jo metinį atlyginimą apskaičiuotą viršutinę ribą, kaip nustatyta FIFA Football Agent Regulations (FIFA futbolo agentų reglamentas, toliau – FFAR) 15 straipsnio 2 dalyje; 2) draudžiama, kad pagal tarpininkavimo žaidėjams sutartį mokėtiną atlygį žaidėjo agento sutarties šaliai sumokėtų tretieji asmenys, kaip nustatyta FFAR 14 straipsnio 2 ir 3 dalyse; 3) draudžiama, kad tokiais atvejais, kai žaidėjų agentas dirba priimančiajai asociacijai ir žaidėjui, asociacija už žaidėjų agento paslaugas sumokėtų daugiau kaip 50 % viso žaidėjo ir asociacijos mokėtino atlygio, kaip nustatyta FFAR 14 straipsnio 10 dalyje; 4) žaidėjų agento licencija, kuri yra tarpininkavimo žaidėjams paslaugų teikimo sąlyga, suteikiama tik jei kandidatas sutinka, kad jam būtų taikomos pasaulinės sporto organizacijos vidaus taisyklės (šiuo atveju – FFAR, FIFA nuostatai, FIFA drausmės kodeksas, FIFA etikos kodeksas, FIFA žaidėjų statuso ir perkėlimo reglamentas ir valdymo organų nuostatai, taisyklės, potvarkiai ir sprendimai), taip pat šios organizacijos jurisdikcija ir konfederacijų bei narių asociacijų jurisdikcija, kaip nustatyta FFAR 4 straipsnio 2 dalyje, 16 straipsnio 2 dalies b punkte ir 20 straipsnyje, siejamuose su FIFA nuostatų 8 straipsnio 3 dalimi, 57 straipsnio 1 dalimi, 58 straipsnio 1 ir 2 dalimis, FIFA drausmės kodekso 5 straipsnio a punkte, 49 straipsnyje ir 53 straipsnio 3 dalyje ir FIFA etikos kodekso 4 straipsnio 2 dalyje ir 82 straipsnio 1 dalyje; 5) nustatomos žaidėjų agento licencijos išdavimo sąlygos, pagal kurias tokiu atveju, kai buvo priimtas apkaltinamasis nuosprendis arba taikos susitarimas baudžiamojoje byloje arba institucija ar sporto organizacija ne trumpesniam kaip dvejų metų laikotarpiui suspendavo asmenį, sustabdė jo turimo leidimo galiojimą ar jį panaikino arba nustatė kitokią asmens diskvalifikavimo priemonę, visiškai nebegalima išduoti licencijos, nenumatant galimybės ją išduoti kada nors vėliau, kaip nustatyta FFAR 5 straipsnio 1 dalies a punkto ii ir iii papunkčiuose; 6) žaidėjų agentams draudžiama sudarius žaidėjo perkėlimo susitarimą ir (arba) darbo sutartį teikti tarpininkavimo žaidėjams paslaugas arba kitas paslaugas: a) perduodančiajai ir priimančiajai asociacijoms, a) perduodančiajai asociacijai ir žaidėjui, c) visoms dalyvaujančioms šalims (perduodančiajai asociacijai, priimančiajai asociacijai ir žaidėjui) ir gauti iš jų atlygį,